《绮罗香 斗草》
明代·黄澄

绡帕藏春，罗裙点露，相约莺花丛里。翠袖拈芳，香沁笋芽纤指。

丛摘遍、绿径烟霏。悄攀下、画阑红紫。扫花阶、褥展芙蓉，瑶台十二降仙子。

芳园清昼乍永，亭上吟吟笑语，妒秾夸丽。夺取筹多，赢得玉珰瑜珥。

凝素靥、香粉添娇，映黛眉、淡黄生喜。绾胸带、空系宜男，情郎归也未。

作者简介：黄澄，字廷肃，号竹溪。明正德八年癸酉（1513年）举人，嘉靖二年癸未（1523年）进士。嘉靖四年（1525年），以司副适刑部员外郎，翌年出为广东按察佥事，饬兵岭西。会瑶劫高州，朝议剿之。湖广总督派黄澄带领中军，从泷水进住罗银，破贼徒十有三，斩首千余级，俘虏八百多人，缴获牛马器械无数。督府上报战绩，诏赐黄澄金银绸缎。高州。肇庆两府，汉人与瑶人各半。瑶所赖者鱼盐，往时不许出入为市，黄澄改令商人持鱼盐入峒，独不许其出耳。瑶民称其便。熟瑶或时至庭下献茶蜜为寿，澄以鱼盐偿之。诸瑶咸出望外。自此汉瑶相安无事，直至黄澄卸任，再无患者。